arnastofnun/IGC-2024 huggingface dataset:
S-782/2008

Mál þetta, sem dómtekið var í dag, er höfðað með ákæru útgefinni af ríkissaksóknara 25. júlí 2008 á hendur N-kk-þgf V-kk-þgf J-kk-þgf, kt. [...], Klapparstíg 8, Sandgerði, fyrir brot gegn valdstjórninni svo sem hér greinir:

1. Með því að hafa aðfaranótt sunnudagsins 2. desember 2007, fyrir framan skemmtistaðinn Yello við Hafnargötu í Reykjanesbæ, ítrekað reynt að toga lögreglumanninn R-kk-þf H-kk-þf af J-kk-þgf B-kk-þgf L-kk-þgf, sem hann hafði í tökum, og þannig hindrað lögreglumanninn í að gegna skyldustarfi sínu.

2. Með því að hafa aðfaranótt sunnudagsins 24. febrúar 2008, í fangaklefa á lögreglustöðinni að Hringbraut 130 í Reykjanesbæ hótað lögreglumanninum J-kk-þgf F-kk-þgf T-kk-þgf, sem þar var við skyldustörf, lífláti með því að segja: „Ég drep þig“.

Þetta er talið varða við 1. mgr. 106. gr. almennra hegningarlaga nr. 19/1940, sbr. lög nr. 101/1976, lög nr. 82/1998 og lög nr. 25/2007.

Þess er krafist að ákærði verði dæmdur til refsingar.

Ákærði krefst vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 um meðferð opinberra mála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í október 1966. Samkvæmt sakavottorði hans hefur hann ekki áður gerst sekur um refsiverða háttsemi. Við ákvörðun refsingar ber að líta til þess að brot gegn lögreglumanni að störfum eru litin alvarlegum augum. Til refsilækkunar horfir að ákærði hefur skýlaust játað brotin. Auk þess var ákærði fús til að biðjast afsökunar á háttsemi sinni hjá lögreglu. Að öllu þessu virtu þykir refsing ákærða hæfilega ákveðin, með vísan til 77. gr. almennra hegningarlaga, 80.000 króna sekt til ríkissjóðs, sem greiðist innan fjögurra vikna frá uppkvaðningu dóms þessa að telja, en vararefsing skal vera fangelsi í 6 daga.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, N-kk-nf V-kk-nf J-kk-nf, greiði 80.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í 6 daga.

S-kvk-nf B-kvk-nf
S-785/2008

Mál þetta, sem dómtekið var 16. september 2008, er höfðað með ákæru útgefinni af ríkissaksóknara 28. júlí 2008 á hendur X, kt. [...], fyrir brot gegn valdstjórninni, með því að hafa að kvöldi laugardagsins 21. desember 2007, á fangagangi lögreglustöðvarinnar við Hringbraut 130 í Reykjanesbæ, skallað lögreglumannin S-kk-þgf T-kk-þgf, sem þar var við skyldustörf, í hægri vanga þannig að höfuð hans skall í hurð á fangaklefa, með þeim afleiðingum að S-kk-nf hlaut roða yfir hægri kinn, þreyfieymsli á tyggivöðvum og kinnbeini hægra megin og stífleika í hálshreyfingum.

Þetta er talið varða við 1. mgr. 106. gr. almennra hegningarlaga nr. 19/1940, sbr. lög nr. 101/1976, lög nr. 82/1998 og lög nr. 25/2007.

Þess er krafist að ákærði verði dæmdur til refsingar.

Ákærði krefst vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 um meðferð opinberra mála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í [...] 1992 og var því 15 ára er hann framdi brot sitt. Samkvæmt sakavottorði hans hefur hann ekki áður gerst sekur um refsiverða háttsemi. Við ákvörðun refsingar ber að líta til þess að brot gegn lögreglumanni að störfum eru litin alvarlegum augum og hlaut lögreglumaðurinn áverka. Til refsilækkunar horfir hreinskilnisleg játning ákærða og ungur aldur. Auk þess hefur ákærði leitað til sálfræðings og verið fús til að biðja lögreglumanninn afsökunar. Að öllu þessu virtu þykir refsing ákærða hæfilega ákveðin fangelsi í tvo mánuði, sem verður bundin skilorði, eins og í dómsorði greinir.

Með vísan til 1. mgr. 165. gr. laga nr. 19/1991 ber að dæma ákærða til að greiða allan sakarkostnað, alls 16.000 krónur. Samkvæmt yfirliti um sakarkostnað er um að ræða kostnað vegna komu á bráðamóttöku, 3.700 krónur, og áverkavottorð, 12.300 krónur.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, X, sæti fangelsi í tvo mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 16.000 krónur í sakarkostnað.

S-kvk-nf B-kvk-nf
S-786/2008

Mál þetta, sem dómtekið var 16. september 2008, er höfðað með ákæru útgefinni af ríkissaksóknara 28. júlí 2008 á hendur X, kt. [...], fyrir brot gegn valdstjórninni, með því að hafa aðfaranótt sunnudagsins 11. nóvember 2007, í lögreglubifreið á leið á lögreglustöðina að Hringbraut 130 í Reykjanesbæ, bitið í hægri upphandlegg lögreglumannsins L-kvk-þgf B-kvk-ef Ó-kvk-þgf, sem þar var við skyldustörf, með þeim afleiðingum að hún hlaut 4-5 sm mar á handlegginn.

Þetta er talið varða við 1. mgr. 106. gr. almennra hegningarlaga nr. 19/1940, sbr. lög nr. 101/1976, lög nr. 82/1998 og lög nr. 25/2007.

Þess er krafist að ákærða verði dæmd til refsingar.

Ákærða krefst vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 um meðferð opinberra mála og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd í [...] 1991 og var því 16 ára er hún framdi brot sitt. Samkvæmt sakavottorði hennar hefur hún ekki áður gerst sek um refsiverða háttsemi. Við ákvörðun refsingar ber að líta til þess að brot gegn lögreglumanni að störfum eru litin alvarlegum augum og hlaust áverki af árásinni. Til refsilækkunar horfir hreinskilnisleg játning ákærðu og ungur aldur. Að öllu þessu virtu þykir refsing ákærðu hæfilega ákveðin fangelsi í tvo mánuði, sem verður bundin skilorði, eins og í dómsorði greinir.

Með vísan til 1. mgr. 165. gr. laga nr. 19/1991 ber að dæma ákærðu til að greiða allan sakarkostnað, alls 10.200 krónur. Samkvæmt yfirliti um sakarkostnað er um að ræða kostnað vegna læknisvottorðs, 6.500 krónur, og komugjald á heilsugæslustöð, 3.700 krónur.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærða, X, sæti fangelsi í tvo mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði 10.200 krónur í sakarkostnað.

S-kvk-nf B-kvk-nf
S-789/2008

Mál þetta, sem dómtekið var í dag, er höfðað með ákæru lögreglustjórans á höfuðborgarsvæðinu 5. ágúst 2008 gegn ,,S-x-x D-x-x O-x-x, kt. 000000-0000, Naustabúð 21, Hellissandi, fyrir þjófnð með því að hafa miðvikudaginn 16. apríl 2008, í verslun Hagkaupa í Smáralind, Kópavogi, stolið matvöru samtals að verðmæti kr. 1.498, snyrtivörum samtals að verðmæti kr. 34.123, fatnaði samtals að verðmæti kr. 54.758 og hreinlætisvörum samtals að verðmæti kr. 12.566, allt samtals að verðmæti kr. 102.945.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Þá krefjast Hagkaup hf., kt. 000000-0000, skaðabóta að fjárhæð kr. 21.044 ásamt vöxtum samkvæmt 8. gr. laga um vexti og verðtryggingu nr. 38/2001, frá tjónsdegi 16. apríl 2008, en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.”

Með skýlausri játningu ákærða þykir sannað að hann hafi framið það brot sem honum er gefið að sök í ákæru og þar er rétt fært til refsiákvæðis. Refsing ákærða, sem ekki hefur fyrr sætt refsiviðurlögum er hér skipta máli, þykir hæfilega ákveðin sekt að fjárhæð 100.000 krónur er renni til ríkissjóðs. Komi 8 daga fangelsi í stað sektarinnar verði hún eigi greidd innan 4ra vikna frá deginum í dag að telja. Þá hefur ákærði fallist á skaðabótakröfu Hagkaupa hf. að fjárhæð 21.044 krónur og verður hann dæmdur til að greiða þá fjárhæð ásamt vöxtum eins og í dómsorði greinir.

G-kk-nf A-kk-nf héraðsdómari kveður upp dóm þennan.

Dómsorð

Ákærði, S-x-x D-x-x O-x-x, greiði 100.000 krónur í sekt til ríkissjóðs og komi 8 daga fangelsi í stað sektarinnar verði hún eigi greidd innan 4 vikna frá deginum í dag að telja.

Ákærði greiði Hagkaupum hf. 21.044 krónur ásamt vöxtum skv. 8. gr. laga nr. 38/2001 frá 16. apríl 2008 en dráttarvexti skv. 9. gr. frá deginum í dag að telja til greiðsludags.

G-kk-nf A-kk-nf
S-792/2008

Mál þetta, sem dómtekið var í dag, er höfðað með ákæru lögreglustjórans á höfuðborgarsvæðinu, útgefinni 5. ágúst 2008, á hendur K-kvk-þgf Þ-kvk-þgf V-kvk-þgf, kt. 000000-0000, Hrafnhólum 8 í Reykjavík „fyrir þjófnað, með því að hafa fimmtudaginn 31. janúar 2008, í verslun Hagkaupa, Smáralind við Hagasmára 1 í Kópavogi, stolið tveimur bolum, samtals að verðmæti 5.998 krónur, með því að stinga þeim í tösku sína og ganga með út úr versluninni án þess að greiða fyrir. Telst þetta varða við 244. gr. almennra hegningarlaga nr. 19/1940.“

Í ákæru er þess krafist að ákærða verði dæmd til refsingar.

I.

Ákærða hefur fyrir dómi skýlaust viðurkennt að hafa gerst sek um þá háttsemi, sem henni er gefin að sök í ákæru. Telst sannað með þeirri játningu og framkomnum sakargögnum að öðru leyti að ákærða hafi, fimmtudaginn 31. janúar 2008, í verslun Hagkaupa í Smáralind í Kópavogi, tekið ófrjálsri hendi þá muni sem tilgreindir eru ákæru. Er verknaður ákærðu þar réttilega heimfærður til 244. gr. almennra hegningarlaga.

II.

Ákærðu var með dómi Héraðsdóms Reykjavíkur 28. apríl 2008 gert að sæta 60 daga fangelsi, skilorðsbundið til tveggja ára, fyrir nytjastuld. Inn í þá refsingu var felld skilorðsbundin fangelsisrefsing sem ákærðu var gerð með dómi 9. október 2007, en hún var þá sakfelld fyrir þjófnað og umferðarlagabrot. Verður refsing ákærðu fyrir þau brot hennar sem dómurinn frá 28. apríl tók til og þjófnaðarbrotið sem hér er sakfellt fyrir ákveðin í einu lagi, sbr. 60. gr. og 78. gr. almennra hegningarlaga með áorðnum breytingum. Þykir refsing ákærðu hæfilega ákveðin fangelsi í þrjá mánuði. Þykir mega fresta fullnustu þeirrar refsingar og skal hún falla niður að liðnum þremur árum frá uppkvaðningu dóms þessa, haldi ákærða almennt skilorð 57. gr. almennra hegningarlaga, sbr. 4. gr. laga nr. 22/1955.

Engan sakarkostnað leiddi af meðferð málsins.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð :

Ákærða, K-kvk-nf Þ-kvk-nf V-kvk-nf, sæti fangelsi í þrjá mánuði, en fresta skal fullnustu refsingarinnar og hún falla niður að liðnum þremur árum frá uppkvaðningu dóms þessa, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Þ-kk-nf I-kk-nf N-kk-nf

Rétt endurrit staðfestir.

Héraðsdómur Reykjaness 16.09.2008.
S-801/2008

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 7. ágúst 2008 á hendur S-x-x O-x-x, fd. 12. apríl 1977, nígerískum ríkisborgara, fyrir misnotkun skjala, með því að hafa hinn 26. júlí 2008 við vegabréfaeftirlit á Keflavíkurflugvelli framvísað gagnvart landamæralögreglu á Keflavíkurflugvelli í blekkingarskyni svissnesku vegabréfi nr. F2053149 á nafni C-x-x Q-x-x, fd. 19. október 1986.

Þetta er talið varða við 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 um meðferð opinberra mála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Við ákvörðun refsingar verður litið til játningar ákærða og þess að ekkert er komið fram um að hann hafi áður gerst brotlegur við refsilög hér á landi. Hins vegar verður að líta til þess að vegabréf eru opinber skilríki. Þykir refsing ákærða hæfilega ákveðin fangelsi í 1 mánuð. Með vísan til eðlis brotsins og hliðsjón af almennum varnaðaráhrifum refsinga eru ekki efni til að skilorðsbinda refsinguna.

Samkvæmt 1. mgr. 165. gr. laga nr. 19/1991 ber ákærða að greiða sakarkostnað málsins, alls 83.664 krónur. Um er að ræða þóknun verjanda hans á rannsóknarstigi, U-kk-ef S-kk-ef B-kk-ef hdl., sem er hæfilega ákveðin 41.832 krónur að meðtöldum virðisaukaskatti. Þóknun skipaðs verjanda ákærða fyrir dómi þykir einnig hæfilega ákveðin 41.832 krónur að meðtöldum virðisaukaskatti.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, S-x-x O-x-x, sæti fangelsi í 1 mánuð.

Ákærði greiði 83.664 krónur í sakarkostnað, þar með taldar 41.832 krónur sem er þóknun verjanda hans á rannsóknarstigi, U-kk-ef S-kk-ef B-kk-ef héraðsdómslögmanns, og 41.832 króna þóknun skipaðs verjanda hans fyrir dómi, Á-kk-ef J-kk-ef héraðsdómslögmanns.

S-kvk-nf B-kvk-nf
S-802/2008

Mál þetta, sem dómtekið var 12. þ.m., er höfðað með ákæru lögreglustjórans á höfuðborgarsvæðinu, útgefinni 12. ágúst 2008, á hendur H-kk-þgf Þ-kk-þgf H-kk-þgf, kt. 000000-0000, Seljalandi 3 í Reykjavík „fyrir þjófnað, með því að hafa fimmtudaginn 24. júlí 2008, í verslun Hagkaupa, Smáralind, Kópavogi, stolið tveimur tannburstum, tveimur tannkremstúpum, vaselíni, hreinsiklútum og hárteygjum, samtals að verðmæti 3.970 krónur. Telst þetta varða við 244. gr. almennra hegningarlaga nr. 19/1940.“

Í ákæru er þess krafist að ákærði verði dæmdur til refsingar.

I.

Ákærði hefur fyrir dómi skýlaust viðurkennt að hafa gerst sekur um þá háttsemi, sem honum er gefin að sök í ákæru. Telst sannað með þeirri játningu og framkomnum sakargögnum að öðru leyti að ákærði hafi, fimmtudaginn 24. júlí 2008, í verslun Hagkaupa í Smáralind í Kópavogi, tekið ófrjálsri hendi þá muni sem tilgreindir eru ákæru. Er verknaður ákærða þar réttilega heimfærður til 244. gr. almennra hegningarlaga.

II.

Ákærði á nokkurn sakaferil að baki. Hér ber þess að geta að á árunum 2000 til 2003 hlaut hann þrjá skilorðsdóma fyrir þjófnað, síðast þriggja mánaða fangelsi 22. júlí 2003 og stóðst hann skilorð þess dóms. Árin 2006 og 2007 var honum síðan þrívegis gerð sektarrefsing fyrir umferðarlagabrot og brot gegn lögum um ávana- og fíkniefni. Loks var ákærði 27. september 2007 dæmdur í þriggja mánaða fangelsi, skilorðsbundið til þriggja ára, fyrir fjársvik.

Með broti sínu 24. júlí 2008 rauf ákærði skilorð dómsins frá 27. september 2007. Verður refsing ákærða fyrir þau brot sem sá dómur tók til og þjófnaðarbrotið sem hér er sakfellt fyrir ákveðin í einu lagi, sbr. 60. gr. og 77. gr. almennra hegningarlaga. Þykir refsing ákærða hæfilega ákveðin fangelsi í fjóra mánuði. Eftir atvikum þykir mega fresta fullnustu refsingarinnar og skal hún falla niður að liðnum þremur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð :

Ákærði, H-kk-nf Þ-kk-nf H-kk-nf, sæti fangelsi í fjóra mánuði, en fresta skal fullnustu refsingarinnar og hún falla niður að liðnum þremur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Þ-kk-nf I-kk-nf N-kk-nf
S-853/2008

Mál þetta, sem dómtekið var 5. þ.m., er höfðað með ákæru lögreglustjórans á höfuðborgarsvæðinu, útgefinni 19. ágúst 2008, á hendur P-x-x W-x-x B-x-x, 000000-0000, Veltusundi 3b, Reykjavík, „fyrir þjófnað, með því að hafa að kvöldi fimmtudagsins 10. júlí 2008, í verslun Hagkaupa, Smáralind, Kópavogi, stolið sjö rakspírum, samtals að verðmæti 41.353 krónur.

Telst þetta varða við 244. gr. almennra hegningarlaga nr. 19/1940.“

Í ákæru er þess krafist að ákærði verði dæmdur til refsingar.

I.

Ákærði hefur fyrir dómi skýlaust viðurkennt að hafa gerst sekur um þá háttsemi, sem honum er gefin að sök í ákæru. Telst sannað með þeirri játningu og framkomnum sakargögnum að öðru leyti að ákærði hafi, fimmtudaginn 10. júlí 2008, í verslun Hagkaupa í Smáralind í Kópavogi, tekið ófrjálsri hendi þá muni sem tilgreindir eru ákæru. Er verknaður ákærða þar réttilega heimfærður til 244. gr. almennra hegningarlaga.

II.

Ákærða var 14. júlí 2008 gerð sektarrefsing fyrir þjófnaðarbrot. Öðrum refsingum hefur hann ekki sætt. Þykir að nýju mega gera honum sektarrefsingu fyrir það brot sem hann er nú sakfelldur fyrir og þykir hún með hliðsjón af 78. gr. almennra hegningarlaga hæfilega ákveðin 40.000 krónur. Verði sektin eigi greidd innan fjögurra vikna frá birtingu dóms þessa skal ákærði í hennar stað sæta fangelsi í 4 daga.

Engan sakarkostnað leiddi af meðferð málsins.

Þ-kk-nf I-kk-nf N-kk-nf héraðsdómari dæmir mál þetta.

D ó m s o r ð :

Ákærði, P-x-x W-x-x B-x-x, greiði 40.000 krónur í sekt til ríkissjóðs innan fjögurra vikna frá birtingu dóms þessa, en sæti ella fangelsi í 4 daga.

Þ-kk-nf I-kk-nf N-kk-nf

Rétt endurrit staðfestir

Héraðsdómur Reykjaness 09.09.2008
S-854/2008

Mál þetta, sem dómtekið var í dag, er höfðað með ákæru lögreglustjórans á Suðurnesjum 22. ágúst 2008 gegn N-x-x A-x-x, fæddur 1. september 1989, írönskum ríkisborgara, ,,fyrir misnotkun skjala, með því að hafa þann 19. ágúst 2008, við vegabréfaeftirlit á Keflavíkurflugvelli framvísað gagnvart landamæralögreglu á Keflavíkurflugvelli í blekkingarskyni spænsku vegabréfi nr. AB369260, ökuskírteini nr. 47888684-Q og kennivottorði með nr. 47888684-Q á nafni A-x-x S-x-x V-x-x, fæðingardagur 22.09.1987.

Telst þessi háttsemi ákærða varða við 1. mgr. 157. gr. almennra hegningarlaga nr. 19/1940.”

Með skýlausri játningu ákærða þykir sannað að hann hafi framið brot þau sem honum eru gefin að sök og réttilega eru færð til refsiákvæða í ákæru. Refsing ákærða, sem ekki hefur fyrr sætt refsiviðurlögum svo vitað sé, þykir hæfilega ákveðin fangelsi í 45 daga. Ákærði greiði allan kostnað sakarinnar, sem er málsvarnarlaun skipaðs verjanda hans, Á-kk-ef J-kk-ef hdl., 90.000 krónur að meðtöldum virðisaukaskatti.

G-kk-nf A-kk-nf héraðsdómari kveður upp dóm þennan.

Dómsorð

Ákærði, N-x-x A-x-x, sæti fangelsi í 45 daga.

Ákærði greiði kostnað sakarinnar sem er málsvarnarlaun skipaðs verjanda, Á-kk-ef J-kk-ef hdl., 90.000 krónur., og er þá virðisaukaskattur innifalinn.

G-kk-nf A-kk-nf
S-900/2008

Mál þetta var höfðað með ákæru lögreglustjórans á Suðurnesjum, dagsettri í dag, á hendur B-x-x A-x-x W-x-x, sómalískum ríkisborgara, fæddum 7. febrúar 1978, ríkisborgari í Sómalíu, „fyrir skjalamisferli með því að hafa 3. september 2008 framvísað við vegabréfaskoðun á Keflavíkurflugvelli, eftir komu til landsins með flugi nr. FI 205 frá Kaupmannahöfn, sænsku vegabréfi nr. 10755459, útgefnu 3. janúar 2001 til M-x-x M-x-x K-x-x, til að blekka vegabréfaeftirlitsmenn, en vegabréfið kvaðst ákærði hafa keypt.

Telst þetta varða við 157. gr. almennra hegningarlaga nr. 19, 1940.

Þess er krafist að ákærði verði dæmdur til refsingar“.

Ákærði kom fyrir dóm fyrr í dag og játaði að hafa framið það brot sem honum var gefið að sök í ákæru. Með mál þetta er farið samkvæmt 125. gr. laga nr. 19/1991. Játning ákærða er í samræmi við gögn málsins og verður hann sakfelldur eins og krafist er í ákæru en brot hans er þar rétt fært til refsiákvæða.

Við ákvörðun refsingar verður litið til játningar ákærða og þess að ekkert er komið fram um að hann hafi áður gerst brotlegur við refsilög hér á landi. Hins vegar verður einnig að líta til þess að vegabréf eru opinber skilríki sem miklu skiptir að treysta megi í samskiptum manna og þjóða. Fyrir liggur að ákærði notaði vegabréf annars manns til þess að komast ólöglega inn í landið. Að þessu virtu og þegar litið er til eðlis, alvarleika brots ákærða og almennra varnaðaráhrifa telst refsing ákærða hæfilega ákveðin fangelsi í 30 daga.

Þá ber að dæma ákærða til greiðslu alls sakarkostnaðar samkvæmt 1. mgr. 165. gr. laga nr. 19/1991, sem er þóknun skipaðs verjanda hans, U-kk-ef S-kk-ef B-kk-ef hdl., á rannsóknarstigi og hér fyrir dóminum, samtals 83.664 krónur að meðtöldum virðisaukaskatti.

J-kk-nf K-x-x M-kk-nf, fulltrúi lögreglustjórans á Suðurnesjum, flutti málið af hálfu ákæruvaldsins.

A-kvk-nf E-kvk-nf héraðsdómari kveður upp dóminn.

Dómsorð

Ákærði, B-x-x A-x-x W-x-x, sæti fangelsi í 30 daga.

Ákærði greiði allan sakarkostnað málsins sem er málsvarnarþóknun skipaðs verjanda hans, U-kk-ef S-kk-ef B-kk-ef hdl., 83.664 krónur að meðtöldum virðisaukaskatti.

A-kvk-nf E-kvk-nf.
S-949/2008

Mál þetta, sem dómtekið var í dag, er höfðað af lögreglustjóranum á Suðurnesjum 11. september 2008 gegn ,, Z-x-x L-x-x, fæðingardagur 13.02.1988, Tauragé, Litháen, fyrir brot gegn lögum um ávana- og fíkniefni, með því að hafa miðvikudaginn 6. ágúst 2008, flutt til landsins með flugi nr. FI-503 frá Amsterdam, Hollandi, í sölu- og dreifingarskyni, samtals 513,99 g af amfetamíni er hann faldi í nærbuxum.

Telst háttsemi þessi varða við 2., sbr. 5. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.”

Í ákæru er þess krafist að ákærði verði dæmdur til refsingar og til að sæta upptöku á 513,99 g af amfetamíni, samkvæmt heimild í 6. mgr. 5. gr. laga um ávana- og fíkniefni nr. 65/1974, sbr. lög nr. 10/1997, sbr. 2. mgr. 14. gr. reglugerðar nr. 233/2001.

Af hálfu ákærða er krafist vægustu refsingar og að gæsluvarðhaldsvist hans komi til frádráttar refsingu. Málsvarnarlauna er krafist.

Með skýlausri játningu ákærða þykir sannað að hann hafi framið brot það sem honum er gefið að sök og réttilega er fært til refsiákvæða í ákæru. Refsing ákærða, sem ekki hefur fyrr sætt refsiviðurlögum hér á landi, þykir hæfilega ákveðin fangelsi í 12 mánuði. Gæsluvarðhaldsvist hans frá 7. ágúst 2008 kemur til frádráttar refsingu. Ákærði greiði allan kostnað sakarinnar, sem er 1.161.744 krónur, þar af málsvarnarlaun verjanda síns, Á-kk-ef J-kk-ef hdl., 368.000 krónur að meðtöldum virðisaukaskatti. Upptæk eru þau efni sem í ákæru greinir.

G-kk-nf A-kk-nf héraðsdómari kveður upp dóm þennan.

Dómsorð

Ákærði, Z-x-x L-x-x, sæti fangelsi í 12 mánuði. Gæsluvarðhaldsvist ákærða frá 7. ágúst 2008 kemur til frádráttar á refsingu.

Ákærði greiði sakarkostnað í málinu, 1.161.744 krónur, þar af málsvarnarlaun verjanda síns, Á-kk-ef J-kk-ef hdl., 368.000 krónur.

Upptæk eru þau efni sem í ákæru greinir.

G-kk-nf A-kk-nf